রয়্যাল রাম্বল (১৯৯৬)
রয়্যাল রাম্বল একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি রয়্যাল রাম্বল কালানুক্রমিকের অধীনে প্রচারিত নবম অনুষ্ঠান ছিল। এই অনুষ্ঠানটি ১৯৯৬ সালের ২১শে জানুয়ারি তারিখে মার্কিন যুক্তরাষ্ট্রের ক্যালিফোর্নিয়ার ফ্রেসনোর সেল্যান্ড এরিনায় অনুষ্ঠিত হয়েছে। এটি সেল্যান্ড এরিনায় অনুষ্ঠিত ডাব্লিউডাব্লিউই-এর সর্বপ্রথম অনুষ্ঠান ছিল। প্রাক-প্রদর্শনে একটিসহ মূল অনুষ্ঠান মিলিয়ে সর্বমোট ছয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের মূল ম্যাচে শন মাইকেলস রয়্যাল রাম্বল ম্যাচে সর্বশেষ ডিজেলকে নিষ্কাশন করার মাধ্যমে ম্যাচটি জয়লাভ করেছে। অন্যান্য শীর্ষস্থানীয় ম্যাচে, দি আন্ডারটেকার ডাব্লিউডাব্লিউএফ চ্যাম্পিয়নশিপের জন্য আয়োজিত একক ম্যাচে ব্রেট হার্টকে এবং ডাব্লিউডাব্লিউএফ আন্তঃমহাদেশীয় চ্যাম্পিয়নশিপ ম্যাচে গোল্ডাস্ট রেজর রামোনকে পিনফলের মাধ্যমে পরাজিত করেছে।